กฎกระทรวงกฎกระทรวงฉบับที่ ๒ (พ.ศ. ๒๕๔๓)ออกตามความในพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒[๑] อาศัยอำนาจตามความในมาตรา ๕ วรรคสอง มาตรา ๖ และมาตรา ๗๐แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ รัฐมนตรีว่าการกระทรวงพาณิชย์ออกกฎกระทรวงไว้ ดังต่อไปนี้ข้อ ๑ปริมาณของสินค้าทุ่มตลาดหรือสินค้าที่ได้รับการอุดหนุนและผลของการทุ่มตลาดหรือการอุดหนุนที่มีผลต่อราคาของสินค้าชนิดเดียวกันในตลาดภายในประเทศจนก่อให้เกิดความเสียหายอย่างสำคัญแก่อุตสาหกรรมภายในตามมาตรา๒๐ วรรคหนึ่ง (๑) ให้พิจารณาตามหลักเกณฑ์ ดังต่อไปนี้(๑)ในกรณีของปริมาณของสินค้าทุ่มตลาดหรือสินค้าที่ได้รับการอุดหนุนได้มีการนำเข้าสินค้าทุ่มตลาดหรือสินค้าที่ได้รับการอุดหนุนทั้งที่นำเข้าจริงหรือที่เปรียบเทียบกับสัดส่วนของผลผลิตหรือการบริโภคในประเทศในปริมาณที่เพิ่มขึ้นอย่างเห็นได้ชัด(๒) ในกรณีของผลของการทุ่มตลาดหรือการอุดหนุนต้องปรากฎว่าการนำเข้าสินค้าทุ่มตลาดหรือสินค้าที่ได้รับการอุดหนุนก่อให้เกิดการตัดกดหรือชะลอการขึ้นราคาของสินค้าชนิดเดียวกันในตลาดภายในประเทศอย่างชัดเจนในการพิจารณาความเสียหายตามวรรคหนึ่งให้พิจารณาหลักเกณฑ์ตาม (๑) และ (๒) ประกอบกันข้อ ๒ผลกระทบของการทุ่มตลาดหรือการอุดหนุนที่มีต่ออุตสาหกรรมภายในอันจะถือว่าก่อให้เกิดความเสียหายอย่างสำคัญแก่อุตสาหกรรมภายในตามมาตรา๒๐ วรรคหนึ่ง (๒) ให้พิจารณาโดยประเมินปัจจัยและดัชนีทางเศรษฐกิจที่มีผลและบ่งชี้ถึงสถานะของอุตสาหกรรมเช่นว่านั้นดังต่อไปนี้(๑) ยอดจำหน่าย กำไร ผลผลิต ส่วนแบ่งการตลาดความสามารถในการผลิตผลตอบแทนการลงทุน หรืออัตราการใช้กำลังการผลิตมีปริมาณหรืออัตราลดลงหรือมีแนวโน้มที่จะลดลง(๒) ผลกระทบต่อราคาสินค้าในประเทศ(๓) ผลกระทบและแนวโน้มที่จะเกิดต่อกระแสเงินสด สินค้าคงคลังการจ้างงานค่าจ้างแรงงาน อัตราการเจริญเติบโต ความสามารถในการเพิ่มทุนหรือการลงทุน(๔)ความสัมพันธ์ของปริมาณการนำเข้าสินค้าทุ่มตลาดกับส่วนเหลี่อมการทุ่มตลาดในกรณีที่เป็นการพิจารณาตอบโต้การทุ่มตลาด(๕)ภาระของรัฐบาลไทยเกี่ยวกับโครงการช่วยเหลือของรัฐบาลเพิ่มขึ้นในกรณีที่เป็นการพิจารณาตอบโต้การอุดหนุนสินค้าเกษตรในการพิจารณาความเสียหายตามวรรคหนึ่งให้พิจารณาหลักเกณฑ์ตาม (๑) ถึง (๕) ประกอบกันข้อ ๓ข้อมูลที่จะนำมาใช้พิจารณาผลกระทบของการนำเข้าสินค้าทุ่มตลาดหรือสินค้าที่ได้รับการอุดหนุนที่มีต่ออุตสาหกรรมภายในตามข้อ๒ต้องเป็นข้อมูลของสินค้าชนิดเดียวกันในตลาดภายในประเทศและจำแนกประเภทของข้อมูลตามปัจจัยและดัชนีทางเศรษฐกิจที่กำหนดตามข้อ๒ในกรณีที่ไม่สามารถแยกข้อมูลของสินค้าชนิดเดียวกันในตลาดภายในประเทศออกมาเป็นข้อมูลเฉพาะได้ให้พิจารณาผลกระทบดังกล่าวจากข้อมูลของกลุ่มสินค้าหรือประเภทสินค้าที่สินค้าทุ่มตลาดหรือสินค้าที่ได้รับการอุดหนุนถูกจัดให้เป็นสินค้าชนิดเดียวกันกับกลุ่มหรือประเภทสินค้าดังกล่าวทั้งนี้ การจัดกลุ่มประเภทสินค้าดังกล่าวจะต้องพิจารณาโดยจำกัดกลุ่มหรือประเภทสินค้าให้แคบที่สุดและข้อมูลที่ใช้จะต้องเป็นข้อมูลที่จำเป็นเท่านั้นให้ไว้ ณ วันที่ ๘ มีนาคม พ.ศ.๒๕๔๓ศุภชัย พานิชภักดิ์รัฐมนตรีว่าการกระทรวงพาณิชย์หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๖แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒บัญญัติให้รัฐมนตรีว่าการกระทรวงพาณิชย์มีอำนาจออกกฎกระทรวงกำหนดหลักเกณฑ์และวิธีการเกี่ยวกับการพิจารณาความเสียหายและมาตรา ๒๐แห่งพระราชบัญญัติเดียวกันได้กำหนดให้การพิจารณาความเสียหายอย่างสำคัญที่เกิดแก่อุตสาหกรรมภายในต้องพิจารณาจากหลักฐานที่เกี่ยวข้องในเรื่องปริมาณสินค้าทุ่มตลาดหรืออุดหนุนและการทุ่มตลาดหรือการอุดหนุนนซึ่งจะมีผลกระทบต่อราคาสินค้าชนิดเดียวกันภายในประเทศและต่ออุตสาหกรรมภายในจึงสมควรกำหนดหลักเกณฑ์การพิจารณาในเรื่องดังกล่าว จึงจำเป็นต้องออกกฎกระทรวงนี้วิภา/ผู้จัดทำ๑ กันยายน ๒๕๕๔[๑] ราชกิจจานุเบกษาเล่ม ๑๑๗/ตอนที่ ๒๗ ก/หน้า ๗/๒๘ มีนาคม ๒๕๔๓